CELEX: 32017D1438
Language: et
Date: 2017-08-04 00:00:00
Title: Komisjoni rakendusotsus (EL) 2017/1438, 4. august 2017, millega muudetakse otsust 2007/131/EÜ ultralairibaseadmetel raadiospektri ühtlustatud kasutamise võimaldamise kohta ühenduses (teatavaks tehtud numbri C(2017) 5456 all) (EMPs kohaldatav tekst )

8.8.2017   
            
            
               ET
            
            
               Euroopa Liidu Teataja
            
            
               L 205/89
            
         KOMISJONI RAKENDUSOTSUS (EL) 2017/1438,
   4. august 2017,
   millega muudetakse otsust 2007/131/EÜ ultralairibaseadmetel raadiospektri ühtlustatud kasutamise võimaldamise kohta ühenduses
   
      
         (teatavaks tehtud numbri C(2017) 5456 all)
      
   
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 7. märtsi 2002. aasta otsust nr 676/2002/EÜ Euroopa Ühenduse raadiospektripoliitika reguleeriva raamistiku kohta (raadiospektrit käsitlev otsus), (1) eriti selle artikli 4 lõiget 3,
   ning arvestades järgmist:
   
               (1)
            
            
               Komisjoni otsusega 2007/131/EÜ (2) ühtlustatakse liidus ultralairiba raadioseadmete kasutamise tehnilised tingimused. Sellega tagatakse raadiospektri kättesaadavus ühtlustatud tingimustel kogu liidus, kõrvaldatakse tõkked ultralairibatehnoloogia kasutuselevõtmisel ning luuakse sellistele süsteemidele toimiv ühtne turg, mis toob kaasa märkimisväärse mastaabisäästu ja kasu tarbijatele.
            
         
               (2)
            
            
               Vastavalt otsusele 676/2002/EÜ andis komisjon Euroopa Postside- ja Telekommunikatsiooniadministratsioonide Konverentsile (CEPT) lähitoimeseadmete osas alalise ülesande ajakohastada komisjoni otsuse 2006/771/EÜ lisa (3) seoses lähitoimeseadmete tehnoloogia ja turu arenguga. 2. juulil 2014 kutsus komisjon oma kuuendas suuniskirjas (4) CEPT-d nimetatud ülesande raames üle vaatama ka muid lähitoimeseadmeid käsitlevaid otsuseid, nagu näiteks otsust 2007/131/EÜ ultralairibatehnoloogial põhinevate lähitoimeseadmete kohta.
            
         
               (3)
            
            
               CEPT tegi järelduse, et ultralairibatehnoloogial põhinevate lähitoimeseadmete osas tuleb mõnd otsuses 2007/131/EÜ esitatud viidet harmoneeritud standarditele ajakohastada.
            
         
               (4)
            
            
               Seepärast tuleks otsust 2007/131/EÜ vastavalt muuta.
            
         
               (5)
            
            
               Käesoleva otsusega ette nähtud meetmed on kooskõlas raadiospektrikomitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Otsuse 2007/131/EÜ artiklis 2 asendatakse punkt 11 järgmisega:
   
      „11.   „kogu võimsuse spektraaltihedus“– keskmise võimsuse spektraaltiheduse keskväärtuste aritmeetiline keskmine, mida mõõdetakse sfääriliselt ümber raadioseadme, kusjuures mõõtepunktide vahe ei ületa 15°. Mõõtmise üksikasjalik skeem on esitatud ETSI standardis EN 302 065-4;“
   
   Lisa muudetakse vastavalt käesoleva otsuse lisale.
   Artikkel 2
   Käesolev otsus on adresseeritud liikmesriikidele.
   
      Brüssel, 4. august 2017
      
         
            Komisjoni nimel
         
         
            komisjoni liige
         
         Mariya GABRIEL
      
   
   
      (1)  EÜT L 108, 24.4.2002, lk 1.
   
      (2)  Komisjoni 21. veebruari 2007. aasta otsus 2007/131/EÜ ultralairibaseadmetel raadiospektri ühtlustatud kasutamise võimaldamise kohta ühenduses (ELT L 55, 23.2.2007, lk 33).
   
      (3)  Komisjoni 9. novembri 2006. aasta otsus 2006/771/EÜ lähitoimeseadmete raadiospektri ühtlustamise kohta (ELT L 312, 11.11.2006, lk 66).
   
      (4)  RSCOM 13-78rev2
   
      LISA
      Otsuse 2007/131/EÜ lisa muudetakse järgmiselt:
      
                  (1)
               
               
                  Punkti 5.1 muudetakse järgmiselt:
                  
                              (a)
                           
                           
                              esimese lõigu esimese taande teine taane asendatakse järgmisega:
                              
                                          „—
                                       
                                       
                                          Saatja peab kasutama saatevõimsuse automaatjuhtimist dünaamilise vahemikuga 10 dB, nagu on kirjeldatud harmoneeritud standardis ETSI EN 302 065-4 materjale tuvastavate seadmete kohta;“;
                                       
                                    
                        
                              (b)
                           
                           
                              teine lõik asendatakse järgmisega:
                              „Käesoleva otsuse alusel lubatud materjale tuvastavate seadmete kiirgus peab olema minimaalne ning see ei tohi mingil juhul ületada järgmises tabelis esitatud e.i.r.p. tiheduse piire. Vastavus tabelis esitatud piirväärtustele mittepaiksete rajatiste puhul (rakendus B) tuleb tagada seadme kasutamisega uuritava materjali representatiivsel struktuuril (nt representatiivne sein, mis on määratletud standardis ETSI EN 302 065-4).“;
                           
                        
                              (c)
                           
                           
                              joonealune märkus 1 asendatakse järgmisega:
                              
                                          „(1)
                                       
                                       
                                          Seadmeid, mis kasutavad LBT mehhanisme (Listen Before Talk – enne kuula ja siis räägi), mida on kirjeldatud harmoneeritud standardis ETSI EN 302 065-4, on lubatud kasutada sagedusvahemikes 2,5–2,69 ja 2,9–3,4 GHz keskmise maksimaalse e.i.r.p. keskmise tihedusega – 50 dBm/MHz.“.
                                       
                                    
                        
            
                  (2)
               
               
                  Punkti 5.2 muudetakse järgmiselt:
                  
                              (a)
                           
                           
                              lõige 2 asendatakse järgmisega:
                              
                                          „2.
                                       
                                       
                                          Ehitusmaterjalide analüüsi seadmete kiirgus peab olema minimaalne ning see ei tohi mingil juhul ületada järgmises tabelis esitatud e.i.r.p. spektraaltiheduse piirväärtusi, kui seade on representatiivsel seinal, mis on määratletud ETSI standardis ETSI EN 302 065-4.“;
                                       
                                    
                        
                              (b)
                           
                           
                              joonealune märkus 1 asendatakse järgmisega:
                              
                                          „(1)
                                       
                                       
                                          Seadmeid, mis kasutavad harmoneeritud standardis ETSI EN 302 065-4 kirjeldatud LBT mehhanisme (Listen Before Talk – enne kuula ja siis räägi), on lubatud kasutada sagedusvahemikus 1,215–1,73 GHz suurima e.i.r.p. spektraaltiheduse keskväärtusega – 70 dBm/MHz ning sagedusvahemikes 2,5–2,69 GHz ja 2,7–3,4 GHz suurima e.i.r.p. spektraaltiheduse keskväärtusega – 50 dBm/MHz.“.